<classify> Kauli hiyo ya Simba imekuja siku chache baada ya Shirikisho la Soka Tanzania TFF kuiruhusu Azam kwenda Zambia kucheza michuano maalumu na hivyo kuahirisha baadhi ya mechi za ligi za Azam.Akizungumza na waandishi wa habari jana, Mkuu wa Idara ya Habari ya Simba, Haji Manara alisema kitendo cha TFF kuahirisha mechi za baadhi ya timu ni kutaka kubebana.Manara alisema uamuzi huo umefikiwa kwenye kikao cha kamati ya Utendaji ya Simba kilichokutana Dar es Salaam juzi baada ya kupata taarifa za kuahirishwa mechi za Azam.Kamati ya utendaji ya Simba ilikutana jana juzi baada ya taarifa zile na kufikia uamuzi kwamba ni lazima kanuni zifuatwe na tunataka mpaka mzunguko wa 20 wa ligi timu zote ziwe zimecheza ligi na kusiwe na kiporo vinginevyo tutachukua maamuzi magumu, alisema.Simba haitaki ligi iahirishwe na tutacheza, lakini katika kucheza kwetu tumeiandikia TFF ili kutokuwa na mashaka mashaka itakapofika raundi ya tano ya mzunguko wa pili au mzunguko wa 20 wa ligi, klabu zote ziwe zimecheza mechi sawa.Ukiruhusu hapa, hao wazee wakirudi huko wanacheza mashindano ya CAF Shirikisho la Soka Afrika watakuwa na viporo watakuwa na mechi 20, wakati sisi tuna 29 haturuhusu, hatukubali na hatutacheza, ligi yenyewe mnaijua malalamiko chungu mzima, kanuni ivunjwe kwa makusudi mi sijawahi kuona mtu anaacha kucheza ligi anakwenda kucheza bonanza...Pia tumeiandikia TFF na Bodi ya Ligi kwamba ligi iishe katika muda uliopangwa, labda kuwe na dharura za kibinadamu, lakini sio za kwenda kucheza bonanza, hatutakubali, tutacheza ligi kwa matarajio kwamba mechi ya 20 itakapofika ya ligi kila timu itakuwa imecheza, alisema Manara.Alisema wameamua kusema hivyo na kuandika barua TFF kulalamikia hilo kwa sababu wamekuwa na hofu kwani kuna utaratibu wa kutotoa barua za taarifa kwa Simba kwa makusudi.Mfano suala la Ramadhani Singano, tukatukanwa sana, TFF ikatoa maamuzi lakini mpaka leo Simba haijapewa barua, tulishawaandikia mara nne kutaka barua hawajajibu mpaka leo, tulilalamika mchezaji wetu kupigwa uwanjani, hawajajibu mpaka leo, tuta andika barua na kuweka kwenye vyombo vya habari ili Watanzania waone sababu TFF hawajibu barua zetu, alisema.Mambo yamekuwa yakiendeshwa kienyeji tu, TFF imevunja kanuni ya tisa inayozungumzia kuahirishwa kwa mechi, kipengele A kinasema timu itaruhusiwa kuahirishwa kwa mchezo wake pale itakapokuwa na wachezaji watano au zaidi kwenye timu ya taifa. Azam katika kipindi hiki hakuna mashindano ya timu ya taifa hivyo kanuni hiyo haiwahusu. Kipengele B. kinasema ili timu iahirishiwe mchezo wake lazima iwe inacheza mechi ya kimataifa na taarifa itolewe ndani ya siku sita. Azam hawaendi kucheza mechi ya kimataifa. mechi ya kimataifa ni tofauti na mechi za kirafiki za kimataifa ambazo hazijulikani kokote, alisema.Azam imeruhusiwa kwenda Zambia kucheza mechi za kirafiki, ambapo kwa mujibu wa TFF uamuzi huo unalenga kuipa maandalizi kwa ajili ya michuano ya kimataifa.Wakati huohuo, Azam jana ilianza mechi zake hizo kwa kutoka sare ya bao 1-1 na Zesco katika mchezo uliofanyika Uwanja wa Levy Mwanawasa mjini Ndola, Zambia.Habari zilizopatikana kutoka Zambia zilisema kuwa Zesco ilikuwa ya kwanza kupata bao kipindi cha kwanza kabla ya Azam kusawazisha zakika za mwisho za mchezo huo mfungaji akiwa Kipre Tchetche.  <topic>: MICHEZO 